27.12.2022 г.
BG
Официален вестник на Европейския съюз
C 493/157 Сряда, 8 юни 2022 r.
26. приветства новите правила относно таксите на корабособствениците и изразява надежда, че тези и други подобрения на протокола, включително възможността при изключителни обстоятелства корабите на ЕС да разтоварват улова си в пристанища извън Мавритания, ще доведат до по-добро използване на наличните възможности за риболов в бъдеще; 27. приветства и признава, че собствениците от Съюза на хладилни траулери за пелагичен риболов и на кораби за улов на скариди, извършващи риболов в рамките на протокола, като принос в натура, следва да продължат да допринасят за политиката на раздаване на риба на нуждаещото се население, като заделят 2 % от пелагичния си улов, трансбордиран или разтоварен в края на даден рейс, за Société nationale de distribution de poisson (Национално дружество за доставки на риба); отбелязва, че консумацията на риба нараства на местно равнище в Мавритания; призовава Комисията и мавританските органи да гарантират, че този принос действително достига до населението и не попада във фабрики за рибно брашно; 28. подчертава ангажимента за прилагане на принципите и правата на МОТ за всички рибари на кораби на ЕС с цел премахване на дискриминацията в областта на заетостта и професиите; счита, че следва да се следи за това прилагане; 29. приветства наемането на квалифицирани мавритански моряци на кораби на ЕС с договори, които отговарят на стандартите на МОТ и включват социално осигуряване; призовава за по-големи усилия за наемане на стажанти с цел увеличаване на броя на квалифицираните лица в секторната програма; 30.
призовава Европейската комисия да включи СПОУР като ключов елемент в партньорството на ЕС с Африка;
31. приветства проектите, финансирани от помощта на ЕС за развитие в Мавритания, като „Promopeche“, който има за цел създаване на работни места и обучение на млади хора в областта на непромишления риболов; призовава Комисията да подобри привеждането в съответствие и съгласуваността между СПОУР и целите на ООН за устойчиво развитие (ЦУР); 32. подчертава, че риболовът, включително дребномащабният риболов, е важен сектор за икономиката на Мавритания и е от съществено значение за икономическото развитие на държавата, продоволствената сигурност, изхранването и възможностите за заетост, по-специално за жените и младите хора, както и за гарантирането на приобщаващо и устойчиво икономическо развитие за всички; поради това подкрепя мерките за значително повишаване на устойчивостта на местните участници, включително малките семейни предприятия и крайбрежните общности, по отношение на последиците от изменението на климата и ерозията на бреговете; настоява, че инвестициите в рибарството трябва да бъдат ясно съгласувани с ЦУР и да не застрашават потребностите на крайбрежните общности; настоява финансовото участие, предвидено в новото споразумение, да бъде разпределено по начин, който да отчита основната роля на крайбрежните общности; 33. призовава за насърчаване на местното и регионалното икономическо развитие и за укрепване на крайбрежните общности, които са зависими от морските ресурси и които следователно трябва да са изцяло интегрирани в управлението на морските и крайбрежните райони; припомня, че възстановяването на морското и крайбрежното биологично разнообразие допринася за препитанието на крайбрежните общности и за смекчаването на последиците от изменението на климата и адаптирането към него; подчертава необходимостта от редовни консултации с крайбрежните общности през целия процес на изпълнение; 34. признава, че пазарите и производителите в ЕС зависят от вноса на риба от Мавритания, наред с други държави, за да се гарантира наличието на храна за потребителите в ЕС; 35. изисква по-нататъшните усилия на ЕС в рамките на това СПОУР да се съсредоточат върху прекратяването на вредните и неустойчиви субсидии за риболов в рамките на Световната търговска организация и други международни органи, като се обърне специално внимание на незаконния риболов; 36. изисква достиженията на правото на ЕС, включително решенията на Съда на ЕС, да бъдат спазвани и надлежно прилагани в областта на рибарството в Мавритания и околностите ѝ; 37. възлага на своя председател да предаде настоящата резолюция съответно на Съвета, Комисията, правителствата и парламентите на държавите-членки, както и на правителството и парламента на Ислямска република Мавритания.